stanford-oval/wikipedia huggingface dataset:
Diego Gavilán

Diego Antonio Gavilán Zarate (s. 1. maaliskuuta 1980, Asunción) on paraguaylainen jalkapalloilija. Keskikentällä pelannut Gavilán aloitti ammattilaisuransa kotimaansa Cerro Porteñossa, josta siirtyi tammikuussa 2000 kahden miljoonan punnan siirtosummalla Newcastle Unitediin. Tällöin hänestä tuli ensimmäinen Valioliigassa pelannut paraguaylainen. Gavilán ei kuitenkaan päässyt pelaamaan Newcastlessa kuin seitsemässä ottelussa ja niin hänet lainattiin vuonna 2002 Meksikoon UAG Tecosiin. Sen jälkeen hän pelasi SC Internacionalissa Brasiliassa ja oli myös Italiassa Udinesessa, jossa ei kuitenkaan päässyt pelaavaan kokoonpanoon.
Gavilán edusti vuosina 2005–2007 argentiinalaista Newell's Old Boysia. Sen jälkeen hän pelasi muun muassa Brasiliassa Grêmion, Flamengon ja Portuguesan joukkueissa.
Gavilánin ensimmäinen maaottelu oli 28. huhtikuuta 1999 Meksikoa vastaan. Gavilán pelasi vuoden 2002 MM-kisoissa kolmessa ottelussa, hän kuului miehistöön myös vuoden 2006 kisoissa, mutta ei saanut peliaikaa. Gavilán pelasi kaikkiaan 43 maaottelua, joista viimeisen vuonna 2007.
Diego Gavilánin lempinimi on Pampero.
Seurat

1997–2000 Cerro Porteño (Paraguay)
2000–2001 Newcastle (Englanti)
2002–2002 UAG Tecos (Meksiko)
2002–2003 Newcastle (Englanti)
2003–2003 Internacional (Brasilia)
2004–2004 Udinese (Italia)
2004–2005 Internacional (Brasilia)
2005–2007 Newell's Old Boys (Argentiina)
Copa América 1989

Copa América 1989 oli järjestyksessään 34. Copa América, Etelä-Amerikan jalkapallon mestaruusturnaus. Turnaus pelattiin Brasiliassa 1. – 16. kesäkuuta 1989. Turnauksen voitti Brasilia, toiseksi sijoittui Uruguay ja kolmanneksi Argentiina.
Peliareenat

| Rio de Janeiro | Goiânia | Recife | Salvador |
| --- | --- | --- | --- |
| Estádio do Maracanã | Estádio Serra Dourada | Estádio do Arruda | Estádio Fonte Nova |
| Kapasiteetti: 145,000 | Kapasiteetti: 22,000 | Kapasiteetti: 60,000 | Kapasiteetti: 30,000 |
Ottelut > Lohko A

|  Joukkue   |  O |  V |  T |  H |  TM  |  PM  |  ME  |  P  |
| --- | --- | --- | --- | --- | --- | --- | --- | --- |
|  Paraguay  | 4 |  3  |  0  |  1  |  9  |  4  | +5 | 6 |
|  Brasilia  | 4 |  2  |  2  |  0  |  5  |  1  | +4 | 6 |
|  Kolumbia  | 4 |  1  |  2  |  1  |  5  |  4  | +1 | 4 |
|  Peru  | 4 |  0  |  3  |  1  |  4  |  7  | -3 | 3 |
|  Venezuela  | 4 |  0  |  1  |  3  |  4  | 11  | -7 | 1 |
Ottelut > Lohko B

|  Joukkue   |  O |  V |  T |  H |  TM  |  PM  |  ME  |  P  |
| --- | --- | --- | --- | --- | --- | --- | --- | --- |
|  Argentiina  | 4 |  2  |  2  |  0  |  2  |  0  | +2 | 6 |
|  Uruguay  | 4 |  2  |  0  |  2  |  6  |  2  | +4 | 4 |
|  Chile  | 4 |  2  |  0  |  2  |  7  |  5  | +2 | 4 |
|  Ecuador  | 4 |  1  |  2  |  1  |  2  |  2  | 0 | 4 |
|  Bolivia  | 4 |  0  |  2  |  2  |  0  |  8  | -8 | 2 |
Ottelut > Jatkolohko

|  Joukkue   |  O |  V |  T |  H |  TM  |  PM  |  ME  |  P  |
| --- | --- | --- | --- | --- | --- | --- | --- | --- |
|  Brasilia  | 3 |  3  |  0  |  0  |  6  |  0  | +6 | 6 |
|  Uruguay  | 3 |  2  |  0  |  1  |  5  |  1  | +4 | 4 |
|  Argentiina  | 3 |  0  |  1  |  2  |  0  |  4  | -4 | 1 |
|  Paraguay  | 4 |  1  |  1  |  2  |  0  |  6  | -6 | 3 |
Daniel Guntern

| Daniel Guntern> Henkilötiedot |
| --- | --- |
Syntynyt: 2. toukokuuta 1995 (ikä 29) Zürich
Kansalaisuus:   Sveitsi
Jääkiekkoilija
Pelipaikka:  maalivahti
Hanska:  vasen
Pituus:  180 cm
Paino:  75 kg
Pelaajaura
Pääsarjaura:  2014–2020
Seurat:  ZSC Lions (NLA)   GC Küsnacht Lions (NLB)   EHC Winterthur (SL)
Daniel Guntern (s. 2. toukokuuta 1995 Zürich, Sveitsi) on sveitsiläinen entinen jääkiekkomaalivahti. Hän oli Zürcher SC:n kasvatti. Aikuisena hän pelasi ZSC Lionsissa, GC Küsnacht Lionsissa ja EHC Winterthurissa.
Doppler (romaani)

| Doppler |
| --- | --- |

Alkuperäisteos
Kirjailija:  Erlend Loe
Kieli:  norja
Julkaistu:  2004
Suomennos
Suomentaja:  Outi Menna
Kustantaja:  Johnny Kniga
Julkaistu:  2005
Ulkoasu:  sidottu
Sivumäärä:  197
ISBN:  951-0-30554-5

Seuraava:  Volvon kuorma-autot
Löydä lisää kirjojaKirjallisuuden teemasivulta
Doppler on norjalaisen Erlend Loen romaani. Norjaksi se ilmestyi vuonna 2004 ja suomeksi 2005 Outi Mennan suomentamana.
Juoni

Doppler on muuttanut metsään telttaan asumaan. Hän ei pidä ihmisistä ja haluaa olla yksin. Hän tappaa puukolla hirven. Hirven lihaa hän saa vaihtaa rasvattomaan maitoon kaupassa. Hirven vasasta, joka saa nimekseen Bongo, tulee Dopplerille hyvä ystävä.
Tosin on Dopplerilla perhekin: vaimon lisäksi Taru sormusten herrasta -friikki tytär Nora ja lastenohjelmariippuvainen poika Gregus. Kun välillä pitää olla perheensäkin suhteen sosiaalinen, Doppler on ihan pulassa. Metsässä ei tule aika pitkäksi, varsinkaan sitten kun hän keksii alkaa rakentaa toteemipaalua.
Lisäksi kirjassa esiintyy erikoisia sivuhahmoja. Düsseldorf rakentaa pienoismalliksi kaikki pienet yksityiskohdat mukaan lukien saksalaista kylää, jossa hänen isänsä kuoli maailmansodassa. Rauta-Roger on murtovaras, joka saa Dopplerin perheen DVD-soittimen, että isä-Doppler pääsisi eroon piinaavista lasten animaatioiden tunnusmelodioista. Myöhemmin kuvioihin astuu myös oikeistolaismies.
Daniel Harding

Harding jakamassa nimikirjoituksia Hongkongissa vuonna 2011.
Daniel Harding (s. 31. elokuuta 1975 Oxford) on brittiläinen kapellimestari.
Hardingia ovat opettaneet Simon Rattle ja Claudio Abbado. Hän on toiminut aiemmin ylikapellimestarina muun muassa Trondheimin sinfoniaorkesterissa 1997–2000 ja Deutsche Kammerphilharmonie Bremenissä 1999–2003.
Harding on toiminut Lontoon sinfoniaorkesterin virallisena vierailevana kapellimestarina. Hän on toiminut Abbadon Mahler -kamariorkesterin musiikillisena johtajana syyskuusta 2003.
Harding aloitti vuonna 2007 Ruotsin radion sinfoniaorkesterin ylikapellimestarina. Hänen edeltäjänsä oli Manfred Honeck.
Hardingilla on kaksi lasta entisen vaimonsa, alttoviulisti Béatrice Mutheletin kanssa.
Dacia (yhtye)

| Dacia> Tiedot |
| --- | --- |
Toiminnassa:  2005–
Tyylilaji:  dance, tekno
Kotipaikka:  Tampere
Laulukieli:  suomi
Jäsenet:  Susan, laulu   NyyJork, taustat   Rion, taustat  
Levy-yhtiö:  Scandinavian A1 Music  
Aiheesta muualla
www.daciamusic.com/
Infobox OKNimi-testi OK: 
Dacia on tamperelainen dance-yhtye. Yhtye perustettiin Virroilla vuonna 2005. Yhtyeeseen kuuluvat perustajajäsenet NyyJork ja Rion sekä vokalisti Susan.
Biografia

Dacian perustajajäsenet NyyJork ja Rion tapasivat toisensa Virroilla, jossa kumpikin oli opiskelemassa alkuvuonna 2005. Rion löysi yhtyeen vokalistin Susanin ollessaan serkkunsa (Rionin) konfirmaatiotilaisuudessa syksyllä 2005. Näin Susanista tuli osa yhtyettä. Yhtyeeseen liittyi vielä syksyllä 2006 tanssiduo Zone.
Dacian menestys alkoi näkyä aluksi internetsivuilla ja Dacian musiikkia soi jo jonkun verran yökerhoissa. Vuonna 2007 julkaistiin singlet "Muistot" ja "Seikkailija". Molemmat kappaleet sijoittuivat Suomen virallisen singlelistan 3. sijalle. Vuonna 2009 yhtye julkaisi Salaisuus-nimisen singlen, joka ylsi singlelistan sijalle 6. Dacian ensimmäinen kokopitkä albumi Musiikki on energiaa julkaistiin maaliskuussa 2009 ja sijoittui parhaimmillaan Suomen virallisen albumilistan sijalle 36.
Diskografia > Albumit

Musiikki on energiaa (2009)
Diskografia > Singlet

Muistot / Seikkailija (2007)
Salaisuus / Liikaa sulta odotin (2009)
Maailma kuuluu mulle (2010)
Diskografia > Remixit

Movetron - Elä nyt (Dacia Remix)
Retropop - Pieni ja ihmeellinen (Dacia remix)
Chorale - Fantasia (Dacia Remix)
DCX - Knowing Me, Knowing You (Dacia Remix)
Aiheesta muualla

Viralliset sivut (Arkistoitu – Internet Archive)
Dacia Myspacessa (englanniksi)
Dacia Meteli -sivustolla
Daniel Greysolon, Sieur du Lhut

Daniel Greysolon, Sieur du Lhut (1639–1710) oli ranskalainen turkiskauppias, seikkailija ja tutkimusmatkailija, joka liikkui Pohjois-Amerikan Suurten järvien ympäristössä ja solmi suhteita eri intiaaniheimoihin.  Vuonna 1679 hän avusti rauhansopimuksen teossa dakota- ja ojibwa-heimojen välille vuonna 1679.
Greysolon muistutti Robert Cavelier de La Sallea sinä, että molemmat avasivat Ranskalle uusia kauppayhteyksiä Pohjois-Amerikassa. Greysolon ei levittänyt hankkimaansa tietoa alueen maantiedosta, joten hänen vaikutuksensa jäi pienemmäksi. Toisaalta Greysolonia pidettiin luotettavampana miehenä, mikä sai kuvernöörit luottamaan häneen. Hän solmi luottamukselliset suhteet ranskalaisten ja Yläjärven intiaaniheimojen välille, mikä toisaalta oli omiaan ärsyttämään aiemmin välittäjinä toimineita ottawia.
E-4WD

E-4WD on Hitachin henkilöautoihin kehittämä ja osittain sähköisellä voimansiirrolla toteutettu nelivetojärjestelmä. Sitä ovat hyödyntäneet ainakin Nissan ja Mazda. Järjestelmä perustuu etuvetoisen auton perusratkaisuun, johon on lisätty ylimääräinen generaattori polttomoottorin yhteyteen ja mekaanisesti erillinen taakse sijoitettu vierasmagnetoidulta tasavirtamoottorilta hammaspyöräalennusvaihteen kautta voimansa saava takapyöräveto. Järjestelmän toimintaa ohjaa tietokone. Tämä avustava sähköinen voimansiirto on mitoitettu siten, että se ainoastaan auttaa ajoneuvon liikkeellelähtöä alle 30 km/h nopeuksissa ja kytkee takapyörävedon pois, kun rajanopeus on saavutettu. Takapyörävetoon on myös yhdistetty automaattinen luistonrajoitin.
Davíð Oddsson

| Davíð Oddsson |
| --- | --- |
 Davíð Oddsson vuonna 2005
Islannin pääministeri
 30.4.1991–15.9.2004  
Presidentti:  Vigdís Finnbogadóttir Ólafur Ragnar Grímsson
Edeltäjä:  Steingrímur Hermannsson
Seuraaja:  Halldór Ásgrímsson
Henkilötiedot
Syntynyt: 17. tammikuuta 1948 (ikä 76) Reykjavík
Tiedot
Puolue:  Itsenäisyyspuolue
Davíð Oddsson (s. 17. tammikuuta 1948 Reykjavík) on islantilainen itsenäisyyspuolueen (isl. Sjálfstæðisflokkurinn) poliitikko ja maan pitkäaikaisin pääministeri vuosina 1991–2004 ja ulkoministeri syyskuusta 2004 syyskuuhun 2005. Vuodesta 2005 hän on toiminut Islannin keskuspankin johtokunnassa.
Poliittinen ura

Davíð opiskeli lakia Islannin yliopistossa. Hän oli myös kiinnostunut teatterista ja toimi pienen teatterin varajohtajana vähän aikaa ja tuotti kaksi vuotta suosittua radiokomediaa. Hän oli Morgunblaðiðin poliittisena toimittajana ja konservatiivisen kustantamon johdossa. Valmistuttuaan hän työskenteli sairausvakuutusyhtiön johdossa. Hänet valittiin itsenäisyyspuolueesta kunnanvaltuustoon 1974. Vuodet 1982–1991 hän toimi Reykjavíkin kaupunginjohtajana. Kun itsenäisyyspuolue sai 1978 enemmistön kunnanvaltuustossa, Davíð leikkasi valtuustopaikkojen määrää ja myi kaupungin kalastusliiketoimet yksityiselle yritykselle.
Poliittisesti Davíð Oddsson seurasi mielenkiinnolla Margaret Thatcherin ja Ronald Reaganin toimia Britanniassa ja Yhdysvalloissa ja siteeraa Milton Friedmania.
Teokset

Nokkrir góðir dagar án Guðnýjar (novellikokoelma; 1997)
Stolið frá höfundi stafrófsins (novellikokoelma; 2002)
Aiheesta muualla

Wikimedia Commonsissa on kuvia tai muita tiedostoja aiheesta .
Davíð Oddssonin puhe "Iceland´s Economic Performance" vuodelta 2004 (englanniksi)
Copa América 2001

Copa América 2001 oli järjestyksessään 36. Copa América, Etelä-Amerikan jalkapalloliiton CONMEBOL:n maajoukkueiden mestaruusturnaus. Turnaus pidettiin Kolumbiassa 11. heinäkuuta – 29. heinäkuuta 2001.
Kolumbian turvallisuustilanteen takia kisojen siirtämistä tai peruutamista harkittiin vakavasti. Niitä edeltävinä viikkoina FARCin sissit kidnappasivat tärkeän jalkapallojohtajan ja räjäyttivät useita pommeja. Vasta viikkoa ennen kisojen alkua ne lopulta päätettiin pitää sittenkin alkuperäisen aikataulun mukaan.
Turnaukseen osallistui 12 joukkuetta. Kisoihin piti alun perin osallistua kymmenen CONMEBOL:n jäsenmaata, sekä turnaukseen kutsutut CONCACAF:n jäsenmaat Meksiko, sekä vuoden 2000 Gold Cupin voittaja Kanada. Turnauksen epävarman alun vuoksi Kanada keskeytti harjoitusleirinsä ja vapautti pelaajansa seurajoukkueiden käyttöön, ja maa ilmoitti että se ei saa enää uudestaan joukkuetta kasaan turnaukseen.
Myös Argentiina vetäytyi turnauksesta. Argentiinan jalkapalloliitto ilmoitti että maan pelaajat olivat saaneet tappouhkauksia, eikä se uskalla lähettää joukkuetta Kolumbiaan. Argentiina teki lopullisen päätöksen vetäytyä turnauksesta vain päivää ennen turnauksen alkua, huolimatta siitä että Kolumbian viranomaiset lupasivat vahvistaa turvatoimia. Turnauksesta vetäytyneen Kanadan paikalla turnaukseen osallistui Costa Rica ja Argentiinan tilalla osallistui Honduras.
Mestaruuden voitti isäntämaa Kolumbia, joka löi loppuottelussa Meksikon 1–0. Pronssiottelussa Honduras löi Uruguayn rangaistuslaukauskilpailun jälkeen.
Ottelut > Lohko A

|  Joukkue   |  O |  V |  T |  H |  TM  |  PM  |  ME  |  P  |
| --- | --- | --- | --- | --- | --- | --- | --- | --- |
|   Kolumbia  | 3 |  3  |  0  |  0  |  5  |  0  | +5 | 9 |
|   Chile  | 3 |  2  |  0  |  1  |  5  |  3  | +2 | 6 |
|   Ecuador  | 3 |  1  |  0  |  2  |  5  |  5  | 0 | 3 |
|   Venezuela  | 3 |  0  |  0  |  3  |  0  |  7  | -7 | 0 |
Lähde:
Ottelut > Lohko B

|  Joukkue   |  O |  V |  T |  H |  TM  |  PM  |  ME  |  P  |
| --- | --- | --- | --- | --- | --- | --- | --- | --- |
|   Brasilia  | 3 |  2  |  0  |  1  |  5  |  2  | +3 | 6 |
|   Meksiko  | 3 |  1  |  1  |  1  |  1  |  1  | 0 | 4 |
|   Peru  | 3 |  1  |  1  |  1  |  4  |  5  | -1 | 4 |
|   Paraguay  | 1 |  0  |  0  |  1  |  4  |  6  | -2 | 0 |
Lähde:
Ottelut > Lohko C

|  Joukkue   |  O |  V |  T |  H |  TM  |  PM  |  ME  |  P  |
| --- | --- | --- | --- | --- | --- | --- | --- | --- |
|   Costa Rica  | 3 |  2  |  1  |  0  |  6  |  1  | +5 | 7 |
|   Honduras  | 3 |  2  |  0  |  1  |  3  |  1  | +2 | 6 |
|   Uruguay  | 3 |  1  |  1  |  1  |  2  |  2  | 0 | 4 |
|   Bolivia  | 3 |  0  |  0  |  3  |  0  |  7  | -7 | 0 |
Lähde:
Drénia

Drénian ja Pénnan saaret.
| --- | --- |
Sijainti:  40°18′32″N, 23°57′29″E, Aristotélis Chalkidikí, Keski-Makedonia Kreikka
Vesialue:  Singitikóslahti
Merialue:  Egeanmeri, Välimeri
Pinta-ala:  0,15 km²
| --- | --- |
Asukasluku:  0
muokkaa - muokkaa wikitekstiä - muokkaa Wikidataa
Drénia (kreik. Δρένια) on pieni Kreikan saari, joka sijaitsee Áthoksen niemimaan länsirannikolla sen ja Sithonían niemimaan välisessä Singitikóslahdessa. Saaren pinta-ala on noin 0,15 neliökilometriä ja se on asumaton (vuonna 2011). Hallinnollisesti Drénia kuuluu Aristotéliin kuntaan, Chalkidikín alueyksikköön ja Keski-Makedonian alueeseen.
Drénia sijaitsee Ammoulianín saaren kaakkoispuolella. Drénian saariin (myös Gaïdouronísia, Γαϊδουρονήσια) luetaan myös itäpuolinen Pénna (Πέννα) sekä joukko pienempiä kalliosaaria, joihin kuuluvat Féti (Φέτη), Ártemis (Άρτεμις) ja Eliá (Ελιά).
Drénialla on hiekkarantaa ja ainakin kesäaikaan toimiva ravintola, ja sinne tehdään risteilyjä Ouranoúpolista.
Aiheesta muualla

Kuvia tai muita tiedostoja aiheesta Drénia Wikimedia Commonsissa
E,Z-isomeria

E,Z-isomeria tai -nimeämistapa on orgaanisessa kemiassa geometrisen isomerian muoto, jota käytetään kaksoissidoksia sisältävistä orgaanisista yhdisteistä (alkeeneista) silloin, kun yhdisteen rakenteen kuvaamiseen ei voida käyttää cis-trans–nimeämistapaa.  E,Z-isomeriaa esiintyy alkeeneilla silloin, kun kaksoissidoksen hiiliin on liittynyt kolme tai neljä erilaista atomia tai atomiryhmää (jotka eivät ole vetyatomeja). Tällöin käytetään E,Z-nimeämistapaa, joka määräytyy Cahn–Ingold–Prelog-prioriteettisääntöjen avulla eli kaksoissidokseen kiinnittyvien atomien tai substituenttien prioriteettijärjestyksen perusteella. Atomien prioriteettijärjestys määräytyy atomipainojen (järjestysluvun eli atomiluvun) mukaan. Jos painavimmat atomit (substituentit) ovat samalla puolella kaksoissidosta, on kysymyksessä Z-konfiguraatio (saks. zusammen ’yhdessä’), eri puolilla taas E-konfiguraatio (saks. entgegen ’vastakkain’).
2-kloori-2-buteenin E- ja Z-isomeerit.
E ja Z eivät ole synonyymejä nimityksien cis ja trans kanssa. Jos renkaassa on kaksoissidos, sitä sanotaan tavallisesti cis-sidokseksi (yhdellä puolella), mutta jos sidoksessa on kiinni rengasta raskaampi substituentti, kyseessä onkin E-sidos (vastakkain).
Drâa-Tafilalet

| Drâa-Tafilalet |
| --- | --- |

 Drâa-Tafilaletin sijainti Marokossa.
 Koordinaatit: 31°11′N, 5°8′W 
Valtio:   Marokko
Perustettu:  2015
Hallinto:  
 – hallinnollinen keskus:  Errachidia
Pinta-ala:  86 140 km²
Väkiluku (2014):  1 635 008
Drâa-Tafilalet (arab. درعة تافيلالت‎, Darʿa Tāfīlālit) on yksi Marokon 12 alueesta.
Drâa-Tafilalet sijaitsee Marokon kaakkoisosassa.  Siellä oli asukkaita vuonna 2014 noin 1,6 miljoonaa. Alueen pääkaupunki on Errachidia.
Alue sijaitsee Atlasvuorten eteläpuolella, Algerian vastaisella rajalla, ja siellä on sekä kukkuloita että aavikkoa..
Aiheesta muualla

Kuvia tai muita tiedostoja aiheesta Drâa-Tafilalet Wikimedia Commonsissa
Marokon alueet
Béni Mellal-Khénifra
Casablanca-Settat
Dakhla-Oued Ed-Dahab
Drâa-Tafilalet
Fès-Meknès
Guelmim-Oued Noun
Laâyoune-Sakia El Hamra
Marrakesh-Safi
Oriental
Rabat-Salé-Kénitra
Souss-Massa
Tanger-Tetouan-Al Hoceima
Deeper into the Night

| Deeper into the Night ShamRain |
| --- | --- | --- |

EP-levyn tiedot
 Äänitetty : joulukuu 2004 –  tammikuu 2006
 Julkaistu: huhtikuu 2006
 Tyylilaji: alternative rock goottirock
 Kesto: 20.41
 Levy-yhtiö: Firebox Records
Listasijoitukset
  Suomen virallinen singlelista: 7.
ShamRainin muut julkaisut
| Someplace Else 2005 | Deeper into the Night 2006 | Goodbye to All That 2007 |
Deeper into the Night on suomalaisen rockyhtyeen ShamRainin toinen EP-levy. Se julkaistiin vuonna 2006 levymerkillä Firebox Records. Levy nauhoitettiin Studio Genessa, Akun Tehtaalla, Blue Roomissa ja Studio Watercastlessa joulukuun 2004 ja tammikuun 2006 välisenä aikana. Albumin miksasivat Ari Laurila, Matti Reinola ja Kalle Pyyhtinen Studio Genessa, Akun Tehtaalla.
Albumi nousi Suomen virallisen singlelistan sijalle 7.
Kappaleet

Kaikki kappaleet säveltänyt ja sanoittanut Matti Reinola, ellei toisin mainittu.
Black November – 3.33 (san. Matti Reinola & Kalle Pyyhtinen)
The Lost Love Song – 4.06
Baleful Whisper – 3.40
Sound of Snow – 4.42
Aphelion – 4.40
Kokoonpano

Mika Tauriainen – laulu
Minna Sihvonen – laulu
Kalle Pyyhtinen – kitara
Mikko Kolari – kitara
Matti Reinola – basso, kosketinsoitin
Arvostelut

Desibeli.net:
Imperiumi.net: 8–/10
Aiheesta muualla

Deeper into the Night discogs.com -sivustolla
EXOSAT

EXOSAT (European X-Ray Observatory Satellite) oli Euroopan avaruusjärjestön ensimmäinen röntgensatelliitti. Se rakensi saksalainen Messerschmitt-Bölkow-Blohm-yhtiö (MBB).
Se laukaistiin Delta II-kantoraketilla 26. toukokuuta 1983 Vandenberg Air Force Base-rakettikeskuksesta Yhdysvalloista vaikka alun perin oli tarkoitus laukaista se Ariane 1-kantoraketilla.
EXOSATissa oli kolme samaan suuntaan suunnattua instrumenttia, joiden energia-alueet olivat 
0,05–2,5 keV, 2–20 keV ja 1–50 keV. Elliptisellä kiertoradalla (apogeum 191710 km, perigeum 347 km, inklinaatio 72,5 astetta) se pystyi mittaamaan eri röntgenlähteitä pitkän aikaa kutakin. Se mittasi myös röntgenlähteiden muuttuvuutta ja Auringon röntgensäteilyä.
Aiheesta muualla

ESAn EXOSAT-sivu
NASAn EXOSAT-sivu
Dokosatetraeenihappo

| Dokosatetraeenihappo |
| --- | --- |

Tunnisteet
IUPAC-nimi:  7Z,10Z,13Z,16Z-dokosatetraeenihappo
CAS-numero:  28874-58-0
PubChem CID:  5497181
SMILES:  OC(CCCCC/C=C\C/C=C\C/C=C\C/C=C\CCCCC)=O
Ominaisuudet
Molekyylikaava:  C22H36O2
Moolimassa:  332,5 g/mol g/mol
Dokosatetraeenihappo (triviaalinimi adreenihappo, (22:4, n-6)) on monityydyttymätön omega-6-rasvahappo. Yhdistettä esiintyy kehittyvissä ihmisaivoissa.
Aiheesta muualla

PubChem: Adrenic acid (englanniksi)
Kyoto Encyclopedia of Genes and Genomes (KEGG): 7,10,13,16-Docosatetraenoic acid (englanniksi)
Rasvahapot
| --- | --- |
Tyydyttyneet:   Etikkahappo (C2)  Propionihappo (C3)  Voihappo (C4)  Valeriaanahappo (C5)  Kapronihappo (C6)  Enantyylihappo (C7)  Kapryylihappo (C8)  Pelargonihappo (C9)  Kapriinihappo (C10)  Hendekaanihappo (C11)  Lauriinihappo (C12)  Tridekyylihappo (C13)  Myristiinihappo (C14)  Pentadekyylihappo (C15)  Palmitiinihappo (C16)  Margariinihappo (C17)  Steariinihappo (C18)  Nonadekyylihappo (C19)  Arakidihappo (C20)  Heneikosyylihappo (C21)  Beheenihappo (C22)  Trikosyylihappo (C23)  Lignoseriinihappo (C24)  Pentakosyylihappo (C25)  Keroottihappo (C26)  Heptakosyylihappo (C27)  Montaanihappo (C28)  Nonakosyylihappo (C29)  Melissiinihappo (C30)  Henatriakontyylihappo (C31)  Lakkerihappo (C32)  Psylliinihappo (C33)  Geddiinihappo (C34)  Keromuovihappo (C35)  Heksatriakontyylihappo (C36) 
Omega-1:  Undekyleenihappo (11:1)
Omega-3:   Alfalinoleenihappo (18:3)  Rumeleenihappo (18:3)  Parinaarihappo (18:4)  Stearidonihappo (18:4)  Eikosapentaeenihappo (20:5)  Dokosaheksaeenihappo (22:6) 
Omega-5:   Myristoleiinihappo (14:1)  Granaattiomenahappo (18:3)  Trumpettipuuhappo (18:3) 
Omega-6:   Linolihappo (18:2)  γ-linoleenihappo (18:3)  Kehäkukkahappo (18:3)  Pinoleenihappo (18:3)  Dihomo-γ-linoleenihappo (20:3)  Podokarpiinihappo (20:3)  Arakidonihappo (20:4)  Dokosatetraeenihappo (22:4) 
Omega-7:   Palmitoleiinihappo (16:1)  Vakseenihappo (trans-18:1)  Rumeenihappo (18:2)  Paulliinihappo (20:1) 
Omega-9:   Oleiinihappo (18:1)  Elaidiinihappo (trans-18:1)  Eikoseenihappo (20:1)  Erukahappo (22:1)  Nervonihappo (24:1)  Meadin happo (20:3) 
Omega-12:  Petroseliinihappo (18:1)
Luettelo Seine-Maritimen kunnista

Seine-Maritimen sijainti
Tämä on luettelo Seine-Maritimen departementin kunnista Ranskassa. Departementissa on 745 kuntaa.
(CAR) Communauté d'agglomération Rouennaise, luotu vuonna 2000.
(CAH) Communauté d'agglomération Havraise, luotu vuonna 2001.
(CAE) Communauté d'agglomération Elbeuf-Boucle de Seine, luotu vuonna 2000.
(CAD) Communauté d'agglomération de la Région Dieppoise, luotu vuonna 2003.
Denis Godla

| Denis Godla |
| --- | --- |

Henkilötiedot
Syntynyt: 4. huhtikuuta 1995 (ikä 29) Kežmarok, Slovakia
Kansalaisuus:   Slovakia
Jääkiekkoilija
Lempinimi:  Godlanator
Pelipaikka:  maalivahti
Hanska:  vasen
Pituus:  180 cm
Paino:  81 kg
Seura
Seura:  HC Litvínov
Sarja:  Tipsport Extraliga
Pelaajaura
Pääsarjaura:  2014–
Aik. seurat:  HK Spišská Nová Ves (Slovakia I) HK Orange 20 (SloEL) HC Slovan Bratislava (KHL) ŠHK 37 Piešťany (SloEL) Hermes (Mestis) KalPa (SML) HC Kladno (ČEL)
Denis Godla (s. 4. huhtikuuta 1995 Kežmarok, Slovakia) on slovakialainen jääkiekkomaalivahti, joka pelaa Tšekin Extraligan HC Litvínossa.